Výrobcovia čerpadiel väčšinou prispôsobujú výtlačný otvor podľa prietoku čerpadla. Všeobecne je možné povedať, že o jednu dimenziu menšiu rúru použiť ešte je možné (v závislosti od dĺžky). Ale z 5/4“ redukovať na ½“ rozhodne nie. 5/4“ výtlak nám totiž naznačuje prietok cca. 30 – 60 l/min., ktorý ½“ rúrkou pretlačiť nejde. Rúru teda nikdy zbytočne neredukujte na menšiu. Pripravíte sa o množstvo vody a s najväčšou pravdepodobnosťou časom zničíte elektromotor čerpadla.